Luis Enrique Mejía Godoy

Luis Enrique MEJÍA Godoy (1945-) estas nikaragva muzikisto, komponisto kaj kantaŭtoro.

Luis Enrique Mejía Godoy estas unu el plej gravaj nikaragvaj kantaŭtoroj. Li apartenas al familio kun muzika tradicio: ankaŭ lia patro estis muzikisto kaj same ankaŭ lia frato Carlos Mejía Godoy estas fama muzikisto. Li partoprenis aktive en la politiko de la sandinisma periodo (1979-1990). Lia kantoverkaro, de tre alta socia enhavo, ludis gravan rolon en la historio de la muziko de Nikaragvo kaj de la tuta Centrameriko. 

Kun aliaj muzikistoj kaj kantistoj de Kostariko, kie li loĝis kaj studis, li fondis la "Movadon de la Nova Kostarika Kanto" en 1975 kaj partoprenis aktive en la kultura vivo de sia adopta najbara lando kun rilatoj al aliaj kolegoj de aliaj partoj de Latinameriko kaj de la "Movado de la Nova Latinamerika Kanto". Li ankaŭ faris internaciajn turneojn, kaj kiel soloisto kaj kun grupo aŭ akompanata de sia frato Carlos kaj lia grupo "Los de Palacagüina".

En julio de 1979 la sandinistoj venkis per revolucio kontraŭ diktaturo kaj Luis Enrique revenis al Nikaragvo; tuj li formis parton de la Ministerio de Kulturo, kies ministro estis Ernesto Cardenal; en 1980 li fondis la muzikeldonejon Empresa Nicaragüense de Grabaciones Culturales (ENIGRAC) kiun li direktoris ĝis 1988, kaj kiu produktis pli ol 100 diskojn de popolkantojn. 

Luis Enrique Mejía Godoy muzikigis tekstojn de poetoj kiel Rubén Darío, Ernesto Cardenal, José Coronel Urtecho, Joaquín Pasos, Julio Cortázar aŭ Gioconda Belli inter aliaj.

 Diskaro 
 Sola 
 1970 - Hilachas de sol (CBS) Costa Rica
 1972 - Este es mi pueblo (CBS) Costa Rica	
 1975 - Para luchar y quererte (CBS) Costa Rica	
 1978 - La libertad en cada calle (CIGARRON) Venezuela
 1978 - Canto a mi pueblo en lucha (SEGOVIA) San Fco. Kalifornio, Usono
 1979 - Amando en tiempos de guerra (CBS) Costa Rica
 1980 - La revolución (CBS) Costa Rica
 1981 - Un son para mi pueblo (ENIGRAC) Nicaragua
 Luis E. y Mancotal en Holanda (KKLA) Nederlando
 1983 - Yo soy de un pueblo sencillo (ENIGRAC) Nicaragua
 1985 - A pesar de usted (ENIGRAC) Nicaragua
 1988 - Nicarafricanico (PENTAGRAMA) México
 1993 - Razones para vivir (SONY MUSIC) Costa Rica
 1994 - Astillas del mismo canto, vol.I (NICARIB) Nicaragua (Antologio)
 1995 - Luis E. Mejía Godoy (Diez años) (SONY MUSIC) Costa Rica (Antologio)
 1997 - Trovador errante (NICARIB) Nicaragua
 1997 - Astillas del mismo canto, vol.II (NICARIB) Nicaragua (Antologio)

 Grupe 
 1977 - 7. Festival des politischen Liedes.
 1979 - Guitarra Armada (kun Carlos Mejía Godoy) Pentagrama, México.
 1981 - Canto épico (kun Carlos Mejía Godoy) Pentagrama, México.
 1981 - Festival de la Nueva Canción, México.
 1983 - Festival por la Paz, Managua (Concierto por la paz en Centroamérica).
 1983 - Festival de la Nueva Canción, Ecuador.
 1984 - Tercer festival de la Nueva Canción Latinoamericana.
 1986 - Festival por la Paz Olof Palme, Costa Rica.
 1987 - 17. Festival des politischen Liedes.
 1988 - Gira por Grecia, Holanda, Bélgica.
 1990 - Música afro-antillana (PENTAGRAMA) México.
 1991 - Gira por Holanda (Roy Brown kaj Teresa Parodi).

 Eksteraj ligiloj 
Envío Digital. Nicaragua Cultura desde abajo en la fuente del coraje. 
Condecoración a los hermanos Mejía Godoy
Letras y acordes de las canciones de Luis Mejía Godoy. La cuerda
pinoleros
Rinconcito Nicaragüense
Nicaragua actual
Luis Mejía Godoy

Kategorio:Nikaragvaj muzikistoj